18€/15€ (15€ alennuslippu lapset alle 15-v / eläkeläiset / opiskelijat)
Teatteri Hysterian huikaisevan hauska koko perheen kesänäytelmä tuo Piirille vilinää ja vilskettä. Kiljusen herrasväki takaa, etteivät seikkailut kesälavalta lopu kesken. Kun Mökö tutustuu raitiovaunuihin Helsingin matkalla ja äiti Kiljunen toimii Linnanmäen vuoristoradan jarrumiehenä, on seurauksena ainakin sähkökatko ja massiivinen liikenneruuhka, puhumattakaan Korkeasaaren eläinten joukkopaosta. Miten ihmeessä Mökön ja Lurun syntymäpäivä liittyy siihen, että puusta sataa kissoja? Pärjääkö isä Kiljunen Suomen kuninkaana vallankumouksen keskellä, ja pystyykö hän poistamaan happamuuden valtakunnasta? Mahtaakohan poliisisedät Hokkanen ja Larsson onnistua jahdatessaan tätä sekasortoa aiheuttavaa perhettä, jonka tarkoitus pyhittää aina keinot ja sydän on kaaoksesta huolimatta paikallaan? Kun Kiljusen herrasväki pääsee teatteriin kertomaan seikkailuistaan, ei yleisö enää tiedä, mikä on totta ja mikä tarua: Niin uskomattomia ovat Kiljusen herrasväen moninaiset vaiheet!
Koko perheen hauskaakin hauskempi näytelmä Piirin kesälavalla 7.7. – 7.8.2022.
Törnävän Piiri, Huhtalantie 53, 60220 Seinäjoki
Lastenkulttuurikeskus Louhimo, Seinäjoen kulttuuripalvelut
Seinäjoen kaupungin Kesäsoittajat lähtevät kolme viikkoa kestävälle konserttikiertueelleen maanantaina heinäkuun 11. päivä. Kaikkiin julkisiin konsertteihin on vapaa pääsy, ja ne soveltuvat kaikenikäisille kuuntelijoille. Kesäsoittajien ohjelmisto koostuu monipuolisesta pop-, iskelmä- ja rock-musiikista eri vuosikymmeniltä. Tänäkin kesänä suurin osa konserteista toteutetaan ulkotiloissa, ja monissa kohteissa voi musiikista nauttia vaikkapa omalta parvekkeeltaan. Keikkamuutoksista vaikkapa huonon sään sattuessa tiedotetaan Kesäsoittajien omilla sosiaalisen median kanavilla. Kesäsoittajat ovat harjoitelleet ohjelmistonsa tuttuun tapaan Kalevan Navetan Kammiossa ja Lastenkulttuurikeskus Louhimon ohjauksessa. Yksityiskeikkoja tehdään myös lukuisiin palvelukoteihin, Sevas-koteihin ja päiväkoteihin ympäri Seinäjoen. 11.7. klo 15.00 Peräseinäjoen kirjasto 13.7. klo 12.00 Ylistaron kirjasto 13.7. klo 14.00 Kriikun Myllykaffila 14.7. klo 12.00 Nurmon Olotila 15.7. klo 13.30 Pikku Paussi 18.7. klo 13.00 M-talo, ulkolava 18.7. klo 15.00 Epstori 19.7. klo 15.00 Kalevan navetta, pop-rock 20.7. klo 14.00 Seinäjoen pääkirjasto 20.7. klo 16.00 Keskustori, pop-rock 21.7. klo 12.30 Nurmon kirjasto 21.7. klo 15.00 Kalevan navetta, lastenmusiikki 22.7. klo 11.00 Valkoinen puu 25.7. klo 11.00 Lintuviidan leikkikenttä 25.7. klo 13.00 Tuki- ja osaamiskeskus Eskoo 26.7. klo 12.30 Liikenne- ja fiilispuisto 26.7. klo 15.00 Mission Café 27.7. klo 11.30 Kyrkösjärven uimaranta 27.7. klo 14.00 Ideapark, Keskusareena 28.7. klo 13.00 Keskustori, Lasten päivä 28.7. klo 15.00 Torikeskus 29.7. klo 9.30 Hotelli-ravintola Alma 29.7. klo 14.00 Prisma Kesäsoittajat vuonna 2022 ovat Helena Heinonen, Aarre Jouppi, Roope Kaunisharju, Verneri Korpela ja Jussi Ojala. Heidän ohjauksestaan vastaa Timo Luostari, ja tuottajana toimii Jenni Packalén. Lisätietoa: www.facebook.com/sjksoi ja www.instagram.com/sjksoi/. Lämpimästi tervetuloa keikoille!
Seinäjoen kaupungin Kesäsoittajat kiertueella 11.7.-29.7.2022
Paula Korhonen, Kristiina Korjonen ja Samuel Lehikoinen KOHERENSSI Taidenäyttely
Näyttelyssä on esillä tussipiirustuksia ja akryyli - ja öljymaalauksia. Teoksia yhdistää abstrakti kuvakieli, joka on rakennettu toistamalla pientä yksittäistä elementtiä tai orgaanista muotoa paperille tai kankaalle, lopputuloksena on pikkutarkkoja ja hypnoottisia töitä. Paula Korhonen avaa näyttelyn nimeä näin: "Psykologiassa koheressin tunne tarkoittaa, kuinka ihminen ymmärtää ympäristöään, tajuaa merkityksiä ja hallitsee tilanteita. Fysiikassa koherenssi merkitsee samantaajuisia, toisiaan vahvistavia tai heikentäviä aaltoja. Täysin koherentteja aaltoja ei tosielämässä ole, ne ovat siis ihanteellisia. Näyttelymme kontekstissa koherenssi merkitsee tietynlaista täydelllisyyteen pyrkimistä, missä jokainen meistä pyrkii hallitsemanaan hitaasti etenevän toiston kautta kokonaisuutta, vain huomatakseen menettävänsä kontrollin." Toiston käyttäminen teosten tekemiseen puhuttelee taiteilijoita tekemisen tapana monella lailla. Korhosen mustavalkoiset tussipiirustukset käsittelevät pirstaloitumista, eristäytymistä ja yhteyden löytämistä, sekä luonnosta erkaantumista, Toiston käyttö maalauksen metodina on Korjoselle väline käsitellä optista värin sekoittumista; pienet maalinvedot muodostavat pohjamaalauksen päälle läpikuultavan harson ja maalauksia etäältä katsoessa luovat illuusion uusista sävyistä. Lehikoisen monokromaattiset ja kolmiulotteiset maalaukset kuvaavat unenomaisia välitiloja , joissa orgaaniset muodot ja tekstuurit yhdistyvät metalliseen ja elottomaan materiaalin tuntuun. Taiteilijat ovat toteuttaneet teoksensa tahoillaan. Ajatusmaailmojen ja tekoprosessien yhteneväisyys on saanut heidät kuitenkin pitämään yhteisnäyttelyä nyt jo toista kertaa. Ensimmäinen näyttely oli Porvoon Taidetehtaalla 2020. https://www.paulakorhonen.com/ https://kristiinakorjonen.com https://samuellehikoinen.com
Taidenäyttely, jossa esillä tussipiirroksia ja akryyli- ja öljymaalauksia
Pianisti Teppo Koiviston luotsaaman Pianon kesäakatemian kurssilaisten päätöskonsertti. Taideyliopiston Seinäjoen yksikössä järjestetyn viikon mittaisen kurssin aherrus päättyy opiskelijoiden päätöskonserttiin Kalevan Navetan Hugo-salissa sunnuntaina 7.8. klo 14. Konserttiin on vapaa pääsy. Tervetuloa!
Pianisti Teppo Koiviston luotsaaman Pianon kesäakatemian kurssilaisten päätöskonsertti
Toritorstain Tangohulinat. Torstain tapahtuma on tällä kertaa normaalia lyhyempi Tangomarkkinoiden vuoksi. Klo 14 aloitamme Kaiken koulu -osion ja tämän jälkeen on tuttu Toribingo. Loppupäivän ohjelmasta vastaa Tangomarkkinat.
Toritorstait jatkuvat 7.7. tangomeiningeillä!
Toritorstai Provinssitunnelmissa. 30.6 toritapahtuma on lyhyempi Provinssin vuoksi. Avain taiteeseen osiossa kurkistetaan Provinssi-rockin tunnelmiin 80 -luvun alussa. Lisäksi järjestetään Toribingo.
Toritorstait jatkuvat 30.6. Provinssitunnelmissa!
Ilmoittautuminen on järjestelyden vuoksi toivottavaa, mutta ei pakollista.
Seinäjoen kansalaisopisto yhdessä Etelä-Pohjanmaan maakuntamuseon kanssa
TAPAHTUMA PERUTTU Minun Suomeni - Suomalaiset kunniamerkit
Luentosarjan viidennessä osassa perehdytään suomalaisten kunniamerkkien taustoihin käyden läpi mm. Vapaudenristin, Suomen Valkoisen ruusun sekä Suomen Leijonan ritarikunnat. Yksityiskohtaisemman tarkastelun ansaitsee Axel Gallen-Kallela kunniamerkkien suunnittelijana. Toinen temaattinen syväluotaus kohdistuu sotavuosien kenraalien saamiin kunniamerkkeihin. Antti Matikkala FT
Suojeluskunta ja Lotta Svärd -museo, Kauppakatu 17
Tule uudistumaan Jumalan Sanan ja Pyhän Hengen ilmapiirissä. Pastori Sanna Lehto River Church Finlandista palvelee Sanassa.
Musiikkia, hyvää sanomaa ja rukousta. Lämpimästi tervetuloa!
Suomen taitavimmat taitolennokkien lennättäjät ja hienoimmat mallilennokit kokoontuvat yhteiseen SM-osakilpailuun Kurjennevan lennokkikentälle elokuun alussa. Kilpailut ovat kaksipäiväiset, eli kilpailulentoja on sekä lauantaina että sunnuntaina ja kaikki mukana olevat lennokit ovat maanäyttelyssä koko viikonlopun ajan. Paikalla on Seinäjoen lennokkikerhon buffetti. Vapaa pääsy. Tervetuloa!
Radio-ohjattavien taitolennokkien ja mallilennokkien SM-osakilpailut
Mt697:n varrella, n. 14km Seinäjoelta Kuortaneen suuntaan
Liput ennakkoon: 32€ (norm.) / 27€ (opisk., eläk. jne) / 25€ (ryhmä min. 10) Liput ovelta: 35€ (norm:) / 30 € (alennettu)
Semmareiden konsertti Seinäjoen pesisstadionilla 5.7.2022
Seinäjoen Pesäpallostadion tihkuu miesenergiaa, kun pesäpallokentän valloittaa kesäkonsertissaan ainutlaatuinen Semmarit rekkoineen tiistaina 5.7.2022 klo 19.00. Katettu, jyrkkään nouseva katsomo tarjoaa katsojalle huippupuitteissa shown, joka on nähtävä livenä! (Kuva: Lotta Emilia Mattila)
[{"name":"SVO avoimet treenit heinäkuu.png","url":"https://dsre702v2imo2.cloudfront.net/event-images/5mrc9l46xia4n_SVO avoimet treenit heinäkuu.png"},{"name":"SVO lasten tunnit heinäkuu.png","url":"https://dsre702v2imo2.cloudfront.net/event-images/3rr2ipk9l46xia4v_SVO lasten tunnit heinäkuu.png"},{"name":"SVO perhepeuhut.png","url":"https://dsre702v2imo2.cloudfront.net/event-images/2tamr9l46xia4g_SVO perhepeuhut.png"},{"name":"SVO kesän kaikki tunnit.png","url":"https://dsre702v2imo2.cloudfront.net/event-images/d7md9l482aa07_SVO kesän kaikki tunnit.png"}]
{"fi":"Ilmoittaudu Seinäjoen Voimistelijoiden kesän tunneille myClubissa. https://seinajoenvoimistelijat.myclub.fi/flow/courses/public","sv":"","en":""}
Seinäjoen Voimistelijoiden kesätunnit 2022
Seinäjoen Voimistelijoiden kesän harrastetunnit ovat alkaneet. POP Pankki Areenalla on tekemistä lapsille, lapsiperheille ja aikuisille läpi kesän. Sinun ei tarvitse olla seuran jäsen osallistuaksesi kesän tunneille. Ilmoittaudu mukaan! Heinäkuun tuntitarjonta avoin treeni 5€/hlö yli 7v. perhepeuhu 5€/1-2 alle 5v. lasta + 1 aikuinen lasten kurssit 25€/heinäkuu aikuisten kehonhuoltokurssi 25€/heinäkuu Tiistaisin 5.7, 12.7, 19.7, 26.7 klo 10-11 perhepeuhu klo 15-16 avoin treeni klo 16-17 temppukoulu 4-5v. klo 17-18 freegym 7-12v Keskiviikkoisin 6.7, 13.7, 20.7, 27.7 klo 10-11 perhepeuhu klo 15-16 avoin treeni klo 16-17 tramppakoulu 6-8v. klo 17-18 perhepeuhu Torstaisin 7.7, 14.7, 21.7, 28.7 klo 10-11 perhepeuhu klo 15-16 avoin treeni klo 16-17 telinetunti 7-10v. klo 17-18 aikuisten kehonhuoltotunti
POP Pankki Areenalla ohjattua liikkumista ja harrastetoimintaa
Ossi Rajalan "Keltainen huone" -näyttely Nurmon kirjastossa
Kaksipäiväinen taidetapahtumasarja jossa yhdistyvät eri taiteiden lajit. Mm. eri tyylin livemusiikit ja elektroninen musiikki, kuvataide, tanssitaide, improshow sekä meikkaus.
Tulevan kesän high culture taidetapahtuma. Carneval on kaksipäiväinen, monipuolinen kooste erilaisista taiteiden tapahtumista.
Talohuilistin voit löytää Kalevan Navetan alueelta tänään klo 12, klo 13, 14 ja 15 aikaan. Huilistin keikat kestävät 10 minuuttia kerrallaan. Hanna-Sofia Kytölä on vaasalaissyntyinen huilisti sekä kasvatustieteiden maisteri. Tällä hetkellä hän toimii Taideyliopistolla Seinäjoen yksikössä suunnittelijana ja heinäkuun ajan Kalevan Navetan talohuilistina. Hän on opiskellut ja valmistunut muusikoksi Anna-Leena Ilveskiven sekä Seppo Planmanin johdolla Tampereen konservatoriosta vuonna 2014. Opintojen ja töiden ohella Hanna-Sofia on opettanut huilunsoittoa Tampereen Taidekoulu Tuulikellossa sekä soittanut huilua sekä pikkoloa Tampereen akateemisessa sinfoniaorkesterissa sekä pienemmissä kamarimusiikkikokoonpanoissa. Talohuilistin repertuaariin kuuluu erityisesti klassista musiikkia, ja kesän aikana kerran viikossa ympäri Kalevan Navettaa voi kuulla huilumusiikkia muun muassa Kuhlaulta, Bachilta sekä Rousselilta.
Löydä ja koe talohuilisti Kalevan Navetalla!